שיר ערש 
נומי דומי נומי דומי; לא על גדי לבן וצח; תספר הפעם אמא; נומי דומי ילדתי; כבר הלילה טרוף הסהר; על כרכוב חלון צנח; כבר הרוח עיט פרא; מנחש בקלף עתיד; נומי דומי זמר קסם; לא אנעימה אערוג; לא יופיעו שוב אלייך; לא גמד ולא מלאך; שיר השקט ריק והבל; המכאוב שיניו יחרוק; וידו ערשך תניע; ניע נוע נומי את; נומי דומי יש לך אמא; והיה היה גם אב; אז היה גם חי הזמר; שיר השקט האבוד; ופתאום הגיח סהר; וסחפהו אחריו; תם הזמר אין לך אבא; מי יודע אי ינוד; נומי דומי שתיים אנו ; המכאוב טורף בלב ; והומה, שורק הרוח ; קר לי, קר גם לך ביתי; אבל נומי, נומי, נומי; שיר הדמע הצורב; כך תשיר הפעם אמא; נומי דומי ילדתי; 